en da en id da es nn da nl da da da da de nl en da en de en en da sv es sv de nb da da da de da da da da da da da da da da da da da sv da da da da da nb nb da da de da da tr pl da da da da da nn da da da da sv da da da en da de da da da da da da da da da de da da it da da da da da da da de da da en da da da da da da da da da de da da ms da da da da da da da da da da de da da da sv da da da da da da da da da da da da da da da da da da da da da da da da da da da da da da da da da da da en pl da da da da da da da da da da da da nl da da da da da da es nn da nl da da da da de nl en da en de en en da sv es sv de nb en nb en en da en en en lt en en en en en en en en da en sv da da da
Forleden så en jeg et billede af et penalhus, som jeg blev dybt fascineret af. Straks var jeg i hovedet i gang med at udtænke, hvordan penalhuset kunne konstrueres og syes, så hjørner og lynlås bare spillede – designprocessen var sparket i gang – også selvom det var søndag aften og jeg var drøntræt.
Herunder har jeg beskrevet, hvordan en designproces ofte forløber for mig. Læs med hvis du har lyst:-)
Designprocessen er et fint ord, som i bund og grund dækker over processen fra at få en ide, føre ideen ud i livet og prøve den af.
Men det hele starter med ideen.
Du kan få den forærende af din far, din mand eller en veninde, den kan pludselig opstå, fordi du ser et billede eller noget i bybilledet eller noget helt tredje – men en ting er sikkert: du ved aldrig helt hvornår den kommer!
For mig kommer ideerne ofte når det er mest ubelejligt; på en ferie langt væk fra symaskinen, når du er dødtræt og på vej i seng eller når du er involveret i fx en samtale eller et møde, og det er svært at skrive eller tegne din ide ned.
Ideerne kan også komme i store stimer, så man slet ikke når at gribe dem alle, eller de kan komme i en lind strøm med korte tidsintervaller, så man kun lige når at snuse til den ene ide, før den anden overtager (det resulterer ofte i utallige store bunker med halvfærdige ting og tykke skitsebøger med masser af til tider uforklarlige ord og tegninger…).
Der er også det med ideerne, at de nærmest er umulige at tvinge frem. Man kan træne det at få ideer, men synes det kan være svært.
Men når IDEEN er der og det føles helt rigtigt kommer det! Det er på en og samme tid noget af det bedste der findes men også det mest frustrerende. For mig følger der optagethed, energi og utrættelighed med, men det tager også følgeskab af søvnløshed, sved, stres (over at familien fx skal have mad eller at vaskemaskinen skal tømmes). Ideen og det at være i designprocessen bliver pludselig det mest betydningsfulde i verden – det er fantastisk! For mig er det som at være et helt andet sted. Jeg glemmer alt omkring mig og mine tanker er kun ved ideen og udførelsen af den.
Jeg bygger altid mine ideer i papir og samler det med tape – det er selvfølgelig også nærliggende, når det ofte er tasker og etuier det handler om for mig. Men fordelen er at jeg hurtigt får en fornemmelse af om proportionerne er rigtige. Jeg har præsteret at sidde på en ferie på Bornholm og klippe reklamer for diverse seværdigheder i stykker og tape det hele sammen – så har nu altid tape og saks med på ferie…
En anden fordel er, at jeg hurtigt kan klippe min papirmodel fra hinanden, når den er helt rigtig og vupti så har jeg et mønster, der skal blot lægges sømrum til!
Herefter går jeg i gang med at sy. Nogle gange kan den første sammensyning godt foregå om natten – selvom det er meget usmart… Men syr ofte 3 eller 4 modeller med variationer, for at finde den helt rigtige løsning til at opnå den bedste finish og de gode detaljer – noget der er SÅ vigtigt for mig.
Nå så jeg føler at kommet i hus med min ide og jeg er tilfreds med produktet, så åbner verden sig på ny, jeg bliver træt og lettet. Ånder lettet op!
Forfatter fasterbadasterUdgivet i 23. august 2022Kategorier RodekassenLeave a comment on Beskrivelse af designprocessen
med foer i 3 varianter: enkel, med liste og med liste og flæse
Penalhuset er foeret og lukkes med en lynlås.
Penalhuset er trekantet og står godt på bordet.
Der er lynlåssnipper i begge ender af lynlåsen, så hjørnerne får en flot finish.
Der er tre varianter af Penalhuset – alle samme størrelse.
Færdige mål: 22 x 10 cm
Mellemfoer – volumenvlies eller tyndt patchworkskum
Lynlås – min. 18 cm
Forfatter fasterbadasterUdgivet i 23. august 2022Kategorier Begynder, Gå i byen, Genbrug, Opbevaring, Syvejledninger, Syvejledninger inddelt efter sværhedsgrad, Tasker til håndarbejde2 kommentarer på Penalhus
Aktivitetsplan for efteråret 2022
Så fik jeg strikket en oversigt sammen over aktiviteter og workshops jeg afholder her i efteråret. Planen er ikke endelig, så hold gerne øje med siden her: https://fasterbadaster.wordpress.com/blog/kurser/
Forfatter fasterbadasterUdgivet i 10. august 2022Kategorier Rodekassen2 kommentarer på Aktivitetsplan for efteråret 2022
BordFlaget er et lille flag, der kan stå på bordet til festlige lejligheder. BordFlaget er syet dels på maskine og dels i hånden. Inde i stangen er en rundstok/bambuspind, mens der i flagets ”fod” er plastik granulat, så BordFlaget kan stå.
Der er rig mulighed for at sætte sit eget præg på flaget i dit stofvalg, og med pynt som broderi, perler og pailletter.
syet i hånden og på maskine
BordFlaget er et lille flag, der kan stå på bordet til festlige lejligheder.
BordFlaget er syet dels på maskine og dels i hånden.
Inden i stangen er en rundstok/bambuspind, mens der i flagets ”fod” er plastik granulat, så BordFlaget kan stå.
Der er rig mulighed for at sætte sit eget præg på flaget i dit stofvalg, og med pynt som broderi, perler og pailletter.
Forfatter fasterbadasterUdgivet i 19. juni 2022Kategorier Begynder, Gå i byen, Genbrug, SyvejledningerLeave a comment on BordFlag
Luksus net med foer, forlomme, tittebånd, med eller uden bund i kontrastfarve og i to størrelser
med forlomme, tittebånd, med eller uden bund i kontrastfarve og i to størrelser
FarveladeTasken er et net med gode detaljer. FarveladeTasken har en forlomme foran på tasken og tittebånd øverst på forlommen og i kanten rundt.
FarveladeTasken er foeret med en inderlomme. I sidesømmen har FarveladeTasken en lædersnip og hankene er af læder.
FarveladeTasken kan syes i to forskellige størrelser, en bred og en smal udgave.
Til sidst i syvejledningen beskrives, hvordan du kan sy en bund i din FarveladeTaske i en kontrastfarve.
Smal: 35 cm høj og 38 cm bred
Bred: 35 cm høj og 48 cm bred
Yderstof, foer (tekstilvoksdug), tittebånd og læderstropper
Forfatter fasterbadasterUdgivet i 22. maj 2022Kategorier Begynder, Gå i byen, Syvejledninger, Syvejledninger inddelt efter sværhedsgrad, Tasker til håndarbejdeLeave a comment on FarveladeTaske
Omslag syet til ringbind med praktiske lommer på indersiden til dit KreaGrej
omslag til ringbind, der kan rumme dine strikkepinde, rundpinde, hæklenåle og opskrifter
KreaMappen er et omslag af stof syet til et ringbind.
På indersiden af omslaget, er der påsyet lommer, hvor du kan opbevare dine strikkepinde, hæklenåle, rundpinde og andet grej.
KreaMappens omslag er syet af kraftigt stof og lommerne er af bomuldslærred.
Syvejledningen til den store KreaMappe vises i to udgaver. En udgave med tre lommer syet på en baggrund, og en udgave med to lommer.
Vejledningen indeholder to størrelser: A4 og A5.
Yderstof og stof til lommer. Evt. vlieseline og lædersnip.
Forfatter fasterbadasterUdgivet i 13. marts 2022Kategorier Øvet, Genbrug, Opbevaring, Syvejledninger, Syvejledninger inddelt efter sværhedsgradLeave a comment on KreaMappe
LemonadeToiletTaske med mange detaljer og god finish. Quiltet med foeret og har inderlommer.
Et projekt til den øvede syerske, der elsker en pæn bagside.
quiltet med foer, inderlommer og firkantet bund
LemonadeToilettasken er en taske med mange lækre detaljer og rigtig god finish.
LemonadeToiletTasken er quiltet med mellemfoer og foer, så den opnår en vis stivhed og sagtens kan stå selv.
LemonadeToiletTasken har slidser i siderne, så den øverste kant kan bukkes ned, og man nemt kan overskue indholdet af tasken. LemonadeToiletTasken lukkes med snore, og enderne af snorene er dækket af ”knudeskjulere”.
Bunden er firkantet og er en separat del af mønsteret, og inde i LemonadeToiletTasken er sømrummet dækket med foeret. Desuden er der inderlommer til små ting i tasken.
29 cm høj, 25 cm bred, 13 cm dyb
Yderstof, volumenvlies, foer, anoraksnor og lædersnip.
Forfatter fasterbadasterUdgivet i 17. februar 2022Kategorier Øvet, Gå i byen, Syvejledninger, Syvejledninger inddelt efter sværhedsgrad, Tasker til håndarbejdeLeave a comment on LemonadeToiletTaske
LemonadePung quiltet med skillerum og lynlåssnipper.
LemonadePungen er en lille lynlås pung med gode detaljer og lækker finish.
quiltet med skillerum og lynlåssnipper
LemonadePungen er en lille lynlås pung med gode detaljer og lækker finish.
Yderstof, mellemfoer og foer quiltes sammen inden pungen sys. Det giver en god stivhed og et lækkert look.
Der er syet lynlåssnipper i begge ender af lynlåsen, så LemonadePungens hjørner kommer til at stå flot.
Inde i LemonadePungen dækkes sømrummet af foeret.
Du kan sy din LemonadePung i den størrelse, der passer til dit grej.
15 x 21 cm, men du kan sagtens sy LemonadePungen i den størrelse der passer dig.
Yderstof – fx tyndere tekstiler som Liberty, silke og patchworkstof, volumenvlies, foer, lynlås med plasttænder og evt. lædersnip og lædersnor
Forfatter fasterbadasterUdgivet i 27. januar 2022Kategorier Begynder, Genbrug, Opbevaring, Syvejledninger, Syvejledninger inddelt efter sværhedsgrad, Tasker til håndarbejde2 kommentarer på LemonadePung
i skind med foer i skind eller stof
Vægkurven Hang On er en lille kurv, der hænges på væggen i en strop med en D-ring.
Hang On VægKurven består af to mønsterdele: en bund/bagstykke samt et sidestykke. Det yderste lag af kurven skal foldes omkring foeret, og derved laver en smuk kant øverst på kurven.
VægKurven kan syes på de fleste almindelige symaskiner.
Hang On VægKurven kan bruges til at opbevare fjernbetjeningen, et lille håndarbejde, vanter eller noget helt andet.
Materialer: Skind, D-ring og evt. stof og vlieseline.
Forfatter fasterbadasterUdgivet i 5. december 2021Kategorier Genbrug, Let øvet, Opbevaring, SyvejledningerLeave a comment on Hang On Vægkurv
Gode råd til at arbejde med “genbrugs-skind”
Herunder er et par gode råd, hvis du gerne vil i gang med at arbejde med aflagt skindtøj.
Godt at vide når du går på jagt efter skindtøj:
•Gå efter jakker, bukser og nederdele der har større flader uden syninger. Dvs. gå efter store størrelser og rummelige modeller, da faconsyede modeller kan være svære at anvende.
•Vær sikker på at det er ægte skind du køber med hjem. Kig på mærket i tøjet.
•Skindet må ikke være for tykt. Ofte er modeller fra fx Bilka og Føtex gode til at sy tasker af, da skindet ikke er for tykt men også lidt stift.
•Overvej inden du klipper i dine ”skind-fund” om der er nogle færdigsyede finesser som lommer o.lig. du kan udnytte i din taske. Måske kan en af lommerne passe på bagsiden af din taske, eller måske kan linningen bruges til en rem, tænk kreativt og udnyt eventuelle finesser, inden du klipper løs.
•Tag højde for eventuelle huller og pletter på skindet. Vær særlig opmærksom på slid ved jakkens kanter, på albuer og på skulderen.
•Når du ”slagter” dine ”skind-fund” så overvej, om du kan genanvende fx for, lynlåse, knapper, for mm.
Det skal du vide, før du syr i skind:
•Der er ingen trådretning på skind, så husk at du sagtens kan klippe mønsterdele ”på skrå”
•Det kan være svært for symaskinen at sy igennem flere lag skind. Det er en god ide at tage højde for det, når du klipper dine mønsterdele ud. Prøv at undgå at for mange stikninger og sømme møder hinanden.
•Tegn altid mønsterdele op på bagsiden af skindet.
•Meget skind giver sig. Hvis det er tilfældet, skal du overveje, om du skal stryge en ikke strækbar vlieseline på bagsiden af dit skind. Læg bagepapir eller et stykke lærred over vlieselinen, når det stryges på.
•En hammer er god til at banke tykke sømme i skindet fladere – fx når sømrummet skal presses til hver sin side. Her kan det også være en ide at lime sømrummene fast – brug blot en almindelig limstift til papir.
•GEM altid de mindste stykker skind og rester fra dit skindtøj. Selv små stumper kan bruges til detaljer og finesser – en strimmel i lynlåsen eller en strip til nøgler.
Det skal du vide, før du syr i skind:
•Der er ingen trådretning på skind, så husk at du sagtens kan klippe mønsterdele ”på skrå”.
•Det kan være svært for symaskinen at sy igennem flere lag skind. Det er en god ide at tage højde for det, når du klipper dine mønsterdele ud. Prøv at undgå at for mange stikninger og sømme møder hinanden.
•Tegn altid mønsterdele op på bagsiden af skindet.
•Meget skind giver sig. Hvis det er tilfældet, skal du overveje, om du skal stryge en ikke strækbar vlieseline på bagsiden af dit skind. Læg bagepapir eller et stykke lærred over vlieselinen, når det stryges på.
•En hammer er god til at banke tykke sømme i skindet fladere – fx når sømrummet skal presses til hver sin side. Her kan det også være en ide at lime sømrummene fast – brug blot en almindelig limstift til papir.
•GEM altid de mindste stykker skind og rester fra dit skindtøj. Selv små stumper kan bruges til detaljer og finesser – en strimmel i lynlåsen eller en strip til nøgler.
Det skal du bruge for at sy i skind:
Jeans nål (str. 90 el. 100)
Små klemmer, da du ikke kan bruge knappenåle
Du kan sagtens sy flere stykker skind sammen, og derved lave dit eget ”nye stof” at sy i.
Det er hårdt for symaskinen at sy i skind. Du kan hjælpe din maskine ved at skubbe dit arbejde let ind i maskinen, og samtidig trække let i dit arbejde i den anden ende.
Sy ALDRIG med en stinglængde på mindre end 3,5 mm, når du syr i skind. Især til stikninger egner en stinglængde på 4 mm sig godt.
Hvis dit skind strækker sig, stryg da en strimmel ikke strækbar vlieseline (ca. 2 cm bred) langs alle kanter(der hvor du skal sy). Særligt er det en god ide at stryge ikke strækbar vlieseline på ved kanten, hvor en lynlås skal syes fast, eller hvor der skal syes pyntestikninger fx på en klap til en taske. Strækker skindet sig her, så kommer lynlåsen eller sømmen til at ”bule”.
Hvis din symaskine springer sting over.
Hvis din symaskine begynder at springe sting over, er det ofte fordi du syr i et for tykt materiale, og nålen ikke kan nå binderen under sømpladen. Der er flere ting du kan gøre for at løse problemet.
Prøv at sy ”baglæns” over det sted, hvor stingene springer over.
Du kan også løsne din symaskinenål og rykke den ca. 1 mm ned og stramme nålen fast igen. Det skulle sikre en bedre binding, anbefalingen har jeg fået af en dygtigsymaskine reperatør.
En symaskine kan også have problemer pga. ujævnheden i materialet fx en tyk søm. Læg da stykker af skind ved siden af sømmen, for at lave underlaget under trykfoden jævnt. Der kan også bruges en ”vippe-dippe”.
Skind trævler ikke, så det kan være en mulighed at klippe sømrum ned, for på den måde at undgå for mange lag skind.
Skal du sy en pyntestikning i skind, så sy med to overtråde i samme farve, det giver en god effekt.
Strimler af skind til remme skal samles på skrå, for at undgå meget ”tykke” steder på remmen.
Forfatter fasterbadasterUdgivet i 30. august 2021Kategorier GenbrugLeave a comment on Gode råd til at arbejde med “genbrugs-skind”
Side 1 Side 2 … Side 4 Næste side
Faster Badaster Blog på WordPress.com.
Slut dig til de 38, der følger denne blog
Already have a WordPress.com account? Log in now.